techiaith/cofnodycynulliad_en-cy huggingface dataset:
English: It is important that we recognise the value of exports for Wales for the year up to and including 2016 - £12.3 billion, an increase of £725 million on the previous year. Of course, as the leader of Plaid Cymru says, Wales benefits hugely from current integration with the EU single market, with access to over 500 million customers. So, that could clearly be a huge impact in terms of the prospects in terms of how we exit and how we make sure that Wales's interests are safeguarded.
Welsh: Mae'n bwysig ein bod ni'n cydnabod gwerth allforion i Gymru ar gyfer y flwyddyn hyd at ac yn cynnwys 2016 - £12.3 biliwn, cynnydd o £725 miliwn o'i gymharu â'r flwyddyn cynt. Wrth gwrs, fel y mae arweinydd Plaid Cymru yn dweud, mae Cymru yn elwa'n aruthrol ar integreiddio presennol gyda marchnad sengl yr UE, gyda mynediad at dros 500 miliwn o gwsmeriaid. Felly, gallai hynny fod yn effaith enfawr, yn amlwg, o ran y rhagolygon o ran sut yr ydym ni'n ymadael a sut yr ydym ni'n gwneud yn siŵr bod buddiannau Cymru yn cael eu diogelu.
English: Plaid Cymru predicts a difficult future for those exporters who rely upon the single market. We now have some in the UK Government talking about leaving the EU without any deal at all, which will effectively mean World Trade Organization rules. That would be the hardest possible type of Brexit. It could lead to future tariffs and other barriers. And on the social and environmental side, it could lead to deregulation and to lowering standards. The UK Government has now indicated that the article 50 letter will be sent later this month. That means there's a window of opportunity, a window where there can be some influence. The Welsh Government has said that it wants to be consulted. I wonder if you can tell us: have you been consulted yet? And what are the implications of the UK Government issuing that article 50 letter without fully consulting Wales as to its content?
Welsh: Mae Plaid Cymru yn rhagweld dyfodol anodd i'r allforwyr hynny sy'n dibynnu ar y farchnad sengl. Mae gennym ni rai yn Llywodraeth y DU yn sôn erbyn hyn am adael yr UE heb unrhyw gytundeb o gwbl, a fydd yn golygu rheolau Sefydliad Masnach y Byd i bob pwrpas. Dyna fyddai'r math caletaf posibl o Brexit. Gallai arwain at dariffau yn y dyfodol a rhwystrau eraill. Ac ar yr ochr gymdeithasol ac amgylcheddol, gallai arwain at ddadreoleiddio a gostwng safonau. Mae Llywodraeth y DU wedi nodi bellach y bydd y llythyr erthygl 50 yn cael ei anfon yn ddiweddarach y mis hwn. Mae hynny'n golygu bod ffenestr o gyfle, ffenestr lle gellir cael rhywfaint o ddylanwad. Mae Llywodraeth Cymru wedi dweud ei bod yn awyddus i Lywodraeth y DU ymgynghori â hi. Tybed a allwch chi ddweud wrthym: a ydych chi wedi cael unrhyw ymgynghoriad eto? A beth yw goblygiadau Llywodraeth y DU yn cyflwyno'r llythyr erthygl 50 hwnnw heb ymgynghori'n llawn â Chymru o ran ei gynnwys?
English: Clearly, we want an article 50 process that does reflect the interests of Wales within the wider UK negotiating framework and, in fact, we set out together with Plaid Cymru the Welsh Government position that is comprehensively set out in our White Paper, 'Securing Wales' Future' around those six points, including continued participation in the single market and ensuring that Wales does not lose out on a penny of funding as a result of leaving the EU. So, we certainly want and expect to be consulted on any article 50 letter before it's issued. The First Minister made it very clear to the UK Government that anything less would be totally incompatible with the approach that they agreed at the Joint Ministerial Committee after the referendum result. We have, as you know, together sent a copy of our White Paper to the European Commission.
Welsh: Yn amlwg, rydym ni eisiau proses erthygl 50 sy'n adlewyrchu buddiannau Cymru o fewn fframwaith trafod ehangach y DU ac, a dweud y gwir, cyflwynwyd ynghyd â Phlaid Cymru safbwynt Llywodraeth Cymru sydd wedi ei nodi'n gynhwysfawr yn ein Papur Gwyn, 'Diogelu Dyfodol Cymru' ar sail y chwe phwynt hynny, gan gynnwys parhau i gymryd rhan yn y farchnad sengl a sicrhau nad yw Cymru yn colli yr un geiniog o gyllid o ganlyniad i adael yr UE. Felly, rydym ni'n sicr yn dymuno cael ymgynghoriad ar unrhyw lythyr erthygl 50 cyn ei gyhoeddi, ac yn disgwyl y bydd hynny'n digwydd. Gwnaeth y Prif Weinidog hi'n eglur iawn i Lywodraeth y DU y byddai unrhyw beth llai na hynny yn gwbl anghydnaws â'r dull a gytunwyd rhyngddynt yn y Cydbwyllgor Gweinidogion ar ôl canlyniad y refferendwm. Rydym ni, fel y gwyddoch, wedi anfon copi gyda'n gilydd o'n Papur Gwyn i'r Comisiwn Ewropeaidd.
English: It's fairly clear what your Government wants What's not clear is what you'll do if you don't get it. Yesterday, we saw how the mishandling of Brexit will lead to a new referendum on Scottish independence. That referendum could end the United Kingdom. The state, as we know it, could cease to exist, and that would be a radical change for Wales. But it would also create the opportunity to be bolder, more ambitious and more confident about our own future, and I suspect that there may even be people in this Chamber who supported the Scottish 'No' campaign last time who would now feel less comfortable doing so. Leader of the house, the First Minister's statement yesterday on a Scottish independence referendum lacked detail. It said almost nothing about the future of Wales. Can you add more detail on where you see the Government taking Wales over the next two years? What is your vision? And what plans does your Government have to put in place for the constitutional and economic future of this country?
Welsh: Mae'n eithaf eglur beth mae eich Llywodraeth chi ei eisiau. Yr hyn nad yw'n eglur yw'r hyn y byddwch yn ei wneud os na fyddwch chi'n ei gael. Ddoe, gwelsom sut y bydd cam-drafod Brexit yn arwain at refferendwm newydd ar annibyniaeth i'r Alban. Gallai'r refferendwm hwnnw roi terfyn ar y Deyrnas Unedig. Gallai'r wladwriaeth, fel yr ydym yn ei hadnabod, beidio â bodoli mwyach, a byddai hynny'n newid radical i Gymru. Ond byddai hefyd yn creu'r cyfle i fod yn fwy beiddgar, yn fwy uchelgeisiol ac yn fwy hyderus am ein dyfodol ein hunain, ac rwy'n amau y gallai fod pobl yn y Siambr hon hyd yn oed a gefnogodd ymgyrch 'Na' yr Alban y tro diwethaf a fyddai'n teimlo'n llai cyfforddus yn gwneud hynny nawr. Arweinydd y tŷ, roedd diffyg manylion yn natganiad y Prif Weinidog ddoe ar refferendwm annibyniaeth i'r Alban. Nid oedd yn dweud fawr ddim am ddyfodol Cymru. A allwch chi ychwanegu mwy o fanylion ar ble'r ydych chi'n gweld y Llywodraeth yn mynd â Chymru dros y ddwy flynedd nesaf? Beth yw eich gweledigaeth? A pha gynlluniau y mae'n rhaid i'ch Llywodraeth eu rhoi ar waith ar gyfer dyfodol cyfansoddiadol ac economaidd y wlad hon?
English: I do go back to your second question about engagement and influence in terms of the article 50 letter, and just to say that the point I would make and the First Minister would make is that we need to work together on this to make sure that securing Wales's future and the delivery of that are as a result of support across this Chamber, particularly as the co-signatories of that White Paper, and that we use our clout to say what we expect in terms of engagement on that article 50 letter. Of course, in terms of your third question, it's right that the constitutional future of Scotland is decided by the people of Scotland. We're clear that we believe that the UK remains better together, and last year, Welsh Labour was elected on a message of togetherness. That remains our watchword for this Government. But I think the important point for us today is that, as a party and as a Government, we remain committed both to the union and to the ongoing joint ministerial committee process relating to exiting the EU. Indeed, the Scots say that they've no intention of walking away from the JMC where we have common cause on many issues in terms of our negotiations on exiting the EU.
Welsh: Dychwelaf at eich ail gwestiwn ynghylch ymgysylltu a dylanwad o ran y llythyr erthygl 50, a dim ond i ddweud mai'r pwynt y byddwn i'n ei wneud ac y byddai'r Prif Weinidog yn ei wneud yw bod angen i ni weithio gyda'n gilydd ar hyn er mwyn gwneud yn siŵr bod sicrhau dyfodol Cymru a chyflawniad hynny o ganlyniad i gefnogaeth ar draws y Siambr hon, yn enwedig fel cyd-lofnodwyr y Papur Gwyn hwnnw, a'n bod yn defnyddio ein dylanwad i ddweud beth yr ydym ni'n ei ddisgwyl o ran ymgysylltu ar y llythyr erthygl 50 hwnnw. Wrth gwrs, o ran eich trydydd cwestiwn, mae'n iawn bod dyfodol cyfansoddiadol yr Alban yn cael ei benderfynu gan bobl yr Alban. Rydym ni'n eglur ein bod ni'n credu bod y DU yn parhau i fod yn well gyda'i gilydd, a'r llynedd, etholwyd Llafur Cymru ar sail neges o undod. Dyna yw ein harwyddair o hyd i'r Llywodraeth hon. Ond rwy'n meddwl mai'r pwynt pwysig i ni heddiw, fel plaid ac fel Llywodraeth, yw ein bod ni'n dal i fod wedi ymrwymo i'r undeb ac i'r broses cydbwyllgor Gweinidogion parhaus yn ymwneud â gadael yr UE. Yn wir, mae'r Albanwyr yn dweud nad oes ganddynt unrhyw fwriad o adael y cydbwyllgor lle mae gennym ni achos cyffredin ar nifer o faterion o ran ein trafodaethau ar adael yr UE.
English: Thank you, Presiding Officer. Leader of the house, many of us would've seen in the media over the last week the shocking images of drug abuse, with people comatose in public places, and one can only feel a huge amount of sympathy for the individuals who have fallen so low as to be in that position, and equally want to make sure that as many safeguards as possible are put in place to try and rectify the problems that people have in their lives that have found them in this very, very tragic position. Regrettably, much of that media coverage has painted a very negative image of a certain town in Wales, an image that many of us in this Chamber won't recognise from our visits to that town, but it is a fact that those images have been in the national media. Today, we have the Police and Crime Commissioner for North Wales calling for the legalisation of drugs as a solution to this issue. On this side of the house, we certainly do not believe that that is the case, but I'd be grateful, in your role as leader of the house in responding for the First Minister today, if you could give us a Government response as to what action you are taking as a Welsh Government, given that you held a meeting last week between the police and crime commissioner, yourselves and other agencies to try and address some of the shortcomings in this particular area.
Welsh: Diolch i chi, Lywydd. Arweinydd y tŷ, bydd llawer ohonom ni wedi gweld yn y cyfryngau dros yr wythnos ddiwethaf y delweddau brawychus o gamddefnyddio cyffuriau, gyda phobl yn anymwybodol mewn mannau cyhoeddus, a ni all rhywun ond teimlo llawer iawn o gydymdeimlad â'r unigolion sydd wedi disgyn mor isel ag i fod yn y sefyllfa honno, a bod yr un mor awyddus i wneud yn siŵr bod cynifer o fesurau diogelu â phosibl yn cael eu cyflwyno i geisio datrys y problemau sydd gan bobl yn eu bywydau sydd wedi eu harwain i'r sefyllfa drasig dros ben hon. Yn anffodus, mae llawer o'r sylw hwnnw yn y cyfryngau wedi rhoi darlun negyddol iawn o dref benodol yng Nghymru, delwedd na fydd llawer ohonom ni yn y Siambr hon yn ei hadnabod o'n hymweliadau â'r dref honno, ond mae'n ffaith bod y delweddau hynny wedi bod yn y cyfryngau cenedlaethol. Heddiw, mae gennym ni Gomisiynydd Heddlu a Throseddu Gogledd Cymru yn galw am gyfreithloni cyffuriau fel ateb i'r mater hwn. Ar yr ochr hon i'r tŷ, yn sicr nid ydym yn credu bod hynny'n wir, ond byddwn yn ddiolchgar, yn eich swyddogaeth fel arweinydd y tŷ yn ymateb ar ran y Prif Weinidog heddiw, pe gallech roi ymateb y Llywodraeth i ni ar ba gamau yr ydych chi'n eu cymryd fel Llywodraeth Cymru, o gofio eich bod chi wedi cynnal cyfarfod yr wythnos diwethaf rhwng y comisiynydd heddlu a throseddu, chi eich hunain ac asiantaethau eraill i geisio mynd i'r afael â rhai o'r diffygion yn y maes penodol hwn.
English: I think it's important, if we look particularly at north Wales, the Welsh Government provides over £4.9 million of the substance misuse action fund to the north Wales area planning board. That's about commissioning a range of needs-led services delivered by the providers in that region. I think, in terms of the issue of paraphernalia and the current visibility of individuals with substance misuse issues within the town centre, clearly, that has had to result, as it does, in a multi-agency approach. That includes, of course, North Wales Police, the police and crime commissioner, Wrexham local authority and voluntary sector organisations.
Welsh: Rwy'n credu ei bod hi'n bwysig, os edrychwn ni ar y gogledd yn benodol, bod Llywodraeth Cymru yn darparu dros £4.9 miliwn o'r gronfa gweithredu ar gamddefnyddio sylweddau i fwrdd cynllunio ardal gogledd Cymru. Diben hynny yw comisiynu amrywiaeth o wasanaethau a arweinir gan anghenion a ddarperir gan y darparwyr yn y rhanbarth hwnnw. Rwy'n meddwl, o ran y mater o geriach a gwelededd presennol unigolion â phroblemau camddefnyddio sylweddau yng nghanol y dref, yn amlwg, bu'n rhaid i hynny arwain, fel y mae, at ddull amlasiantaeth. Mae hynny'n cynnwys, wrth gwrs, Heddlu Gogledd Cymru, y comisiynydd heddlu a throseddu, awdurdod lleol Wrecsam a sefydliadau'r sector gwirfoddol.
English: I had hoped that, with the time that's lapsed since this initial story ran some 10 days ago, we might have got a fuller answer from the leader of the house, given the points that I raised. Because the Welsh Government, in 2008, brought forward a strategy, 'Working Together to Reduce Harm', and from what we see in these types of images, that strategy, from what I can see, clearly doesn't seem to be working. What evaluation has the Welsh Government taken of this strategy and the support that is in place for local authorities, for the police forces here, the police and crime commissioners and support agencies in the health and social care areas, to actually address these issues that are happening day in, day out, week in, week out, on the streets in towns and villages across Wales, that are crying out for a solution and support from central Government here - the Welsh Government? In particular, you have had this 10-year strategy in place that is now starting to come to the end, and yet, we are seeing these horrific images that have been portrayed in the media as happening in public spaces as we speak.
Welsh: Roeddwn i wedi gobeithio, gyda'r amser sydd wedi mynd heibio ers rhedeg y stori wreiddiol hon tua 10 diwrnod yn ôl, efallai y byddem ni wedi cael ateb llawnach gan arweinydd y tŷ, o ystyried y pwyntiau a godais. Oherwydd cyflwynodd Llywodraeth Cymru, yn 2008, strategaeth, 'Gweithio Gyda'n Gilydd i Leihau Niwed', ac o'r hyn a welwn yn y mathau hyn o ddelweddau, mae'n amlwg nad yw'r strategaeth honno, o'r hyn y gallaf ei weld, yn gweithio. Pa werthusiad y mae Llywodraeth Cymru wedi ei gynnal o'r strategaeth hon a'r cymorth sydd ar gael i awdurdodau lleol, i'r heddluoedd yma, y comisiynydd heddlu a throseddu ac asiantaethau cymorth ym meysydd iechyd a gofal cymdeithasol, i roi sylw i'r materion hyn sy'n digwydd ddydd ar ôl dydd, wythnos ar ôl wythnos, ar y strydoedd mewn trefi a phentrefi ledled Cymru, sy'n crefu am ateb a chymorth gan Lywodraeth ganolog yn y fan yma - Llywodraeth Cymru? Yn arbennig, mae'r strategaeth hon wedi bod ar waith gennych ers 10 mlynedd ac mae'n dechrau cyrraedd y diwedd erbyn hyn, ac eto, rydym ni'n gweld y delweddau erchyll hyn a ddangoswyd ar y cyfryngau sy'n digwydd mewn mannau cyhoeddus y funud hon.
English: Of course, I have identified our investment in the substance misuse action fund and that is available to those who are delivering on the ground - the north Wales area planning board. But I would like to say also that, when they have come together to look specifically at the most recent issues, they have developed a comprehensive town centre action plan. It's got a number of actions. It has to be about the constantly changing needs and circumstances in terms of substance misuse, but there are a number of planned projects co-ordinated by Cais through the Champions' House recovery hub and also the identification of hotspot areas. And, of course, clean-up has taken place. But it's also important that we recognise that this is about the substance misuse that we need to look at in terms of best practice, and that's where the new substance misuse delivery plan is so pertinent.
Welsh: Wrth gwrs, rwyf wedi nodi ein buddsoddiad yn y gronfa gweithredu ar gamddefnyddio sylweddau ac mae hynny ar gael i'r rheini sy'n darparu ar lawr gwlad - bwrdd cynllunio ardal gogledd Cymru. Ond hoffwn ddweud hefyd, pan maen nhw wedi dod at ei gilydd i edrych yn benodol ar y materion mwyaf diweddar, maen nhw wedi datblygu cynllun gweithredu canol tref cynhwysfawr. Mae'n cynnwys nifer o gamau gweithredu. Mae'n rhaid iddo ymwneud ag anghenion ac amgylchiadau sy'n newid yn gyson o ran camddefnyddio sylweddau, ond ceir nifer o brosiectau arfaethedig wedi'u cydgysylltu gan Cais trwy ganolfan wella Champions' House a mannau problemus a nodwyd hefyd. Ac, wrth gwrs, mae gwaith glanhau wedi digwydd. Ond mae hefyd yn bwysig ein bod ni'n cydnabod bod hyn yn ymwneud â'r camddefnyddio sylweddau y mae angen i ni ei ystyried o ran arfer gorau, a dyna lle mae'r cynllun cyflawni newydd ar gamddefnyddio sylweddau mor berthnasol.
English: Leader of the house, Andrew Atkinson, who is the chair of the Wrexham town centre forum steering group, has identified that everyone seems to be blaming everyone else, rather than actually getting to grips with the problem. I heard from a sedentary position on the other side, from the Welsh nationalists, that they believe that legalising drugs is a sensible alternative here. From this side of the house, we definitely do not believe that legalising drugs is part of the solution. And, in particular, when you see that the deaths from drugs have doubled since 2012, and 114,000 died last year, that clearly is not a road to solving this problem. What you as the Welsh Government - [Interruption.] There's lots of mumbling coming from the other side of the house. [Interruption.] From the Government here in Cardiff, there clearly does need now to be a working group set up by the Welsh Government to pull together the charities, the health bodies and the Police and Crime Commissioner for North Wales to make sure that we can get a co-ordinated approach to dealing with this issue, especially in Wrexham, where there does seem to be a blame culture developing, rather than the ability to get to grips with the very serious issue that many of these people are facing, and the tragedy that their lives have spiralled out of control. Ultimately, they need the support of Government working with sponsored bodies to put the measures in place. Can I confirm that you will do that?
Welsh: Arweinydd y tŷ, mae Andrew Atkinson, sef cadeirydd grŵp llywio fforwm canol tref Wrecsam, wedi nodi ei bod yn ymddangos bod pawb yn rhoi'r bai ar bawb arall, yn hytrach na mynd i'r afael â'r broblem. Clywais oddi ar eu heistedd ar yr ochr arall, gan genedlaetholwyr Cymru, eu bod yn credu bod cyfreithloni cyffuriau yn ddewis synhwyrol yma. O'r ochr hon o'r tŷ, nid ydym yn credu yn sicr bod cyfreithloni cyffuriau yn rhan o'r ateb. Ac, yn benodol, pan welwch chi fod y marwolaethau o gyffuriau wedi dyblu ers 2012, a bod 114,000 wedi marw y llynedd, mae'n amlwg nad dyna'r ffordd i ddatrys y broblem hon. Yr hyn yr ydych chi fel Llywodraeth Cymru - [Torri ar draws.] Mae llawer o fwmian yn dod o'r ochr arall i'r tŷ. [Torri ar draws.] Gan y Llywodraeth yma yng Nghaerdydd, mae'n amlwg nawr bod angen i weithgor gael ei sefydlu gan Lywodraeth Cymru i ddod â'r elusennau, y cyrff iechyd a'r Comisiynydd Heddlu a Throseddu ar gyfer Gogledd Cymru at ei gilydd i wneud yn siŵr y gallwn gael dull cydgysylltiedig o ymdrin â'r mater hwn, yn enwedig yn Wrecsam, lle mae'n ymddangos bod diwylliant o fwrw bai yn datblygu, yn hytrach na'r gallu i fynd i'r afael â'r mater difrifol iawn y mae llawer o'r bobl hyn yn ei wynebu, a'r drasiedi bod eu bywydau wedi mynd allan o reolaeth. Yn y pen draw, maen nhw angen cymorth y Llywodraeth yn gweithio gyda chyrff a noddir i roi'r mesurau ar waith. A gaf i gadarnhau y byddwch chi'n gwneud hynny?
English: I have identified not only our strategy, updating it, and the investment, but I would hope that also Andrew R.T. Davies is also speaking to the Conservative councillors in Wrexham, and indeed the independent councillors, who are at the sharp end of being responsible for this, but with our support and with the support of that multi-agency panel and the action plan that they've devised.
Welsh: Rwyf wedi nodi nid yn unig yn ein strategaeth, ei diweddaru, a'r buddsoddiad, ond byddwn yn gobeithio hefyd bod Andrew R.T. Davies hefyd yn siarad â'r cynghorwyr Ceidwadol yn Wrecsam, a'r cynghorwyr annibynnol yn wir, sydd ar flaen y gad o ran cyfrifoldeb am hyn, ond gyda'n cymorth ni a chyda chymorth y panel amlasiantaeth hwnnw a'r cynllun gweithredu y maen nhw wedi ei lunio.
English: The leader of the house will have seen that last week's budget was not an unqualified success for the Chancellor and for the Government. Does she and the Welsh Government draw any lessons from that experience, with a view to how they're going to exercise the tax-varying powers we're about to obtain under the Wales Act 2017?
Welsh: Bydd arweinydd y tŷ wedi gweld nad oedd cyllideb yr wythnos diwethaf yn llwyddiant ysgubol i'r Canghellor nac i'r Llywodraeth. A ydy hi a Llywodraeth Cymru yn dysgu unrhyw wersi o'r profiad hwnnw, gyda golwg ar sut y maen nhw'n mynd i arfer y pwerau amrywio trethi yr ydym ni ar fin eu cael o dan Ddeddf Cymru 2017?
English: Well, I do think that, in terms of last week's - I think it's been described as the 'omNICshambles' budget, certainly a budget that has hit self-employed people very hard with a £2 billion hike in national insurance contributions. And that is affecting many of the people we talk about, and the FSB talks about, in terms of self-employed people who are the risk-takers, spearheading growth and productivity in the economy. So, we need to have no lessons. The UK Government and 'Spreadsheet Phil' need lessons from us, and I would say from our Cabinet Secretary for Finance and Local Government, because, the additional funding - [Interruption.] Can I say, you've asked me the question, Neil Hamilton - ?
Welsh: Wel, rwy'n meddwl, o ran cyllideb yr wythnos ddiwethaf - rwy'n credu iddi gael ei disgrifio fel y gyllideb 'omNICshambles', cyllideb yn sicr sydd wedi taro pobl hunangyflogedig yn galed iawn gyda chynnydd o £2 biliwn i gyfraniadau yswiriant gwladol. Ac mae hynny'n effeithio ar lawer o bobl yr ydym ni'n siarad amdanynt, ac mae'r FSB yn siarad amdanynt, o ran pobl hunangyflogedig sy'n cymryd risgiau, gan arwain twf a chynhyrchiant yn yr economi. Felly, nid oes angen unrhyw wersi arnom ni. Mae Llywodraeth y DU a 'Spreadsheet Phil' angen gwersi gennym ni, a chan ein Hysgrifennydd y Cabinet dros Gyllid a Llywodraeth Leol byddwn i'n dweud, oherwydd, mae'r cyllid ychwanegol - [Torri ar draws.] A gaf i ddweud, rydych chi wedi gofyn y cwestiwn i mi, Neil Hamilton - ?
English: Let's listen to the leader of the house, please.
Welsh: Gadewch i ni wrando ar arweinydd y tŷ, os gwelwch yn dda.
English: The additional funding doesn't alter the magnitude of spending reductions we're facing for future years. Despite the small additions, our capital budget in 2019-20 will still be 11 per cent lower in real terms than in 2010-11, and our revenue budget will still be 8 per cent lower.
Welsh: Nid yw'r cyllid ychwanegol yn newid maint y gostyngiadau i wariant yr ydym ni'n eu hwynebu yn y blynyddoedd i ddod. Er gwaethaf yr ychwanegiadau bach, bydd ein cyllideb gyfalaf yn 2019-20 yn dal i fod 11 y cant yn is mewn termau real nag yn 2010-11, a bydd ein cyllideb refeniw yn dal i fod 8 y cant yn is.